Drie vas oor perlemoen van R3,8 miljoenArgieffoto Perlemoen met ŉ geskatte straatwaarde van sowat R3,8 miljoen is Donderdag tydens ŉ klopjag by ŉ plaas in Philadelphia, noord van Kaapstad, gevind. Kol. Tembinkosi Kinana het gesê drie Zimbabwiërs en ŉ man van Mosambiek is in hegtenis geneem nadat die polisie op ŉ wenk reageer het dat perlemoen daar gesmokkel word. “Die polisie het ŉ stoorkamer op die plaas deursoek en drie kamers opgespoor waar perlemoen uitgedroog is,” het Kinana gesê. Die polisie het beslag gelê op nagenoeg 36 340 perlemoen van ongeveer 2,7 ton. Die polisie het ook beslag gelê op toerusting waarmee perlemoen verwerk en uitgedroog word. Die mans, tussen 26 en 37 jaar oud, moet binnekort in die Atlantis-landdroshof verskyn.